
מכרז פומבי מס' 4/13 סיוע בביצוע בקרה על סילוק מבוקר ומורשה של עקר\גפת בתי בד 
המשרד להגנת הסביבה מעוניין להמשיך ולהרחיב את שטחי הפיזור המבוקר בכל מקום אפשרי ומאושר ע"י המשרד ולכן מזמין בזאת הצעות לקבלת שירותי סיוע בביצוע בקרה על סילוק מבוקר ומורשה של עקר\גפת בתי בד כפי שמפורט במסמכי המכרז. 
המשרד מעריך כי ההתקשרות הראשונה תהיה לכ-5 חודשים בלבד לעונת המסיק. כמו כן, המשרד שומר לעצמו את הזכות להאריך ההתקשרות לארבע עונות נוספות עד סך חמש עונות ממועד תחילת ההתקשרות. בתקופות ההארכה הנוספות המשרד מעריך כי משך ההתקשרות יהיה לכ-7 חודשים בלבד לכל עונת מסיק.

המכרז הינו מכרז עם בחינה דו שלבית, הצעות המחיר יוגשו בנפרד מחלקי ההצעה האחרים ויסומנו כהצעות מחיר.
את מסמכי המכרז ניתן להוריד מאתר האינטרנט של המשרד להגנת הסביבה בכתובת: www.sviva.gov.il או מאתר מנהל הרכש. 
מועד אחרון להגשת הצעות יום שני כ"ז באלול תשע"ג 2.9.13 עד השעה 13:00 בתיבת המכרזים במשרד להגנת הסביבה, כנפי נשרים 5, קומת כניסה, ירושלים.
תנאי סף:
1. הצגת תעודות אישורים רישיונות והיתרים על פי דין;
2. תנאי סף מנהליים ומקצועיים כמפורט במסמכי המכרז;
